EkBass/fiwiki-20250220-pages-articles huggingface dataset:
Afrikan tähti (kappale)

Afrikan tähti (Stern von Afrika) on Laila Kinnusen 11. huhtikuuta 1958 julkaistu, Sauvo Puhtilan sanoittama versio Hans-Martin Majewskin säveltämästä saksalaisen vuoden 1957 elokuvan Hävittäjälentäjä tunnuskappaleesta.https://areena.yle.fi/podcastit/1-62703218https://secondhandsongs.com/release/188686https://rateyourmusic.com/release/single/laila_kinnunen/afrikan_tahti___yllin_kyllin/https://www.discogs.com/release/3119750-Laila- Kinnunen-Laila- Kinnunenhttps://elonet.finna.fi/Record/kavi.elonet_elokuva_190665 == Lähteet == Luokka:Laila Kinnusen kappaleet Luokka:Vuoden 1958 kappaleet Luokka:Sauvo Puhtilan sanoittamat kappaleet
Ayn al-Tamr

Ayn al-Tamr () on kaupunki Irakin Karbalan maakunnassa. ==Maantiede== Ayn al- Tamr sijaitsee Irakin Karbalan maakunnassa. Seutu on hedelmällinen painanne Syyrian aavikon reunamalla Anbarin ja Kuufan kaupunkien välissä Karbalan kaupungin länsipuolella. Kaupungin koillispuolella sijaitsee Eufratjoen tulvien hillitsemiseksi 1970-luvulla rakennettu Razzazan tekojärvi. ==Historia== Ayn al-Tamrin arabiankielinen nimi viittaa taatelilähteeseen. Taatelipuut seudulla ovat mahdollisesi olleet alueen asuttamisen syy. Paikka tunnetaan ennen islamin saapumista suhteellisen huonosti. Joptkin myöhemmät arabimaantieteilijät mainitsevat sen olleen paikka, jossa Šapur I meni naimsiiin Hatran kuninkaan tytär Nadiran kanssa. Paikallisista asukkaista kerrotaan muslimivalloitusten alakessa olleen kristittyjä ja juutalaisia. Kaupungissa oli kirkko ja synagoga. Lähellä sijaitsevan Al-Aqiserin rauniot lukeutuvat vanhimpiin tunnettuihin itäisen kristinkunnan kirkkoihin. Enemmistö asukkaista lienee ollut Taghlib-, Namir- ja Asad-heimojen arabeja. Muslimikomentaja Khalid ibn al-Walidin sanotaan vallanneen paikalla sijainneen linnoituksen ja sen varuskunnan. Sotilaat teloitettiin ja siviilejä vietiin orjina Medinaan. Medinaan orjiksi vietyjen jälkeläisiä nousi myöhemmin huomattaviin asemiin sotilas- ja siviilihallinnossa. Itse kaupungilla oli merkitystä kauppapaikkana Syyrian aavikon paimentolaisille, sekä yhteysreittinä aavikolle Irakin hedelmälliseltä ydinalueelta. 900-luvulla paikan mainitaan olevan linnoitettu ja siellä kasvatettavan vehnää ja ohraa. Se mainitaan myös kharijiittikapinallisten tukikohtana. Maininnat vähenevät 1100-luvulta eteenpäin, jolloin Irakin alue taantui myös yleisemmin. Gertrude Bell vieraili paikalla ja kuvaili sitä muurien ympäröimäksi kyläksi, jossa oli linnoitus. Hän mainitsi myös seudun palmupuut ja rikinkatkuiset vesistöt. == Väestö == Paikalliset ovat enimmäkseen šiialaisia arabeja. ==Lähteet== Luokka:Irakin kaupungit Luokka:Karbala (maakunta)
Afrikan tähti (täsmennyssivu)

Afrikan tähti voi tarkoittaa seuraavia: * Afrikan tähti, Cullinan, Etelä- Afrikasta vuonna 1905 löydetty timantti * Afrikan tähti, Kari Mannerlan vuonna 1951 laatima lautapeli ** Afrikan tähti, lautapelin pohjalta kehitetty korttipeli * Afrikan tähti, Tuure Kilpeläisen ja Kaihon Karavaanin albumi vuodelta 2012 * ”Afrikan tähti”, Sauvo Puhtilan kirjoittama, Laila Kinnusen esittämä laulu vuodelta 1958 * "Afrikan tähti", Edu Kettusen sanoittama, Riki Sorsan esittämä kappale vuodelta 1993
Alpi Rytkönen

Alpi Rytkönen (5. kesäkuuta 1884 Pielavesi – 12. lokakuuta 1959 Tampere) oli suomalainen juristi, pankinjohtaja ja virkamies. Rytkösen vanhemmat olivat maanviljelijä Ville Rytkönen ja Katri Räisänen ja puoliso vuodesta 1927 Suoma Siviä Raithalme (Karlsson). Rytkönen kävi Kuopion kauppakoulun 1906, Suomen liikemiesten kauppaopiston 1909 ja Härnösandin metsä- ja sahakoulun 1911. Ylioppilaaksi hän tuli 1914, suoritti oikeustutkinnon 1917 ja sai varatuomarin arvon 1921. Rytkönen toimi ensin puutavara-alalla ja oli sitten Suomen Maatalous-Osake-Pankin johtokunnan jäsen 1917–1934 ja pankin Tampereen konttorin johtaja 1934–1940. Valtion pankkiylitarkastajana ja pankkitarkastusviraston päällikkönä hän toimi 1940–1945. Rytkönen oli myös maanviljelijä Veittiolan tilalla Ylöjärvellä 1945–1959, joka lahjoitettiin sittemmin hänen ja hänen puolisonsa yhteistestamentilla heidän nimikkorahastoaan varten Suomen Kulttuurirahastolle. Tampereen kaupunginvaltuuston jäsen Rytkönen oli 1920–1925, 1927 ja 1937–1940 ja kaupunginhallituksen jäsen 1939 sekä Ylöjärvellä kunnanvaltuuston jäsen 1948–1956.<ref name="HS> (ei-vapaa) == Lähteet == ==Aiheesta muualla== * Suomen kulttuuritrahasto: Suoma ja Alpi Rytkösen rahasto Luokka:Suomalaiset juristit Luokka:Suomalaiset virkamiehet Luokka:Suomalaiset pankinjohtajat Luokka:Suomalaiset maanviljelijät Luokka: Suomalaiset lahjoittajat Luokka:Tampereen kaupunginvaltuutetut Luokka:Ylöjärven kaupunginvaltuutetut Luokka:Vuonna 1884 syntyneet Luokka:Vuonna 1959 kuolleet
Jussi Tuovinen

Jussi Tuovinen on JoyHaptics Ltd -yrityksen perustajajäsen ja toimitusjohtaja, Aalto-yliopiston sähkötekniikan dosentti (2016-nykyhetki) ja Aalto-yliopiston siteeratuin tutkija (7.1.2025).Jussi Tuovinen, Google Scholar, 7.1.2025. (https://scholar.google.com/citations?user=XWnHonsAAAAJ&hl;=fi&oi;=ao)Dosentti Jussi Tuovinen European Academy of Sciences and Arts –akatemian jäseneksi, Aalto-yliopisto, 13.6.2016. (https://www.aalto.fi/fi/uutiset/dosentti-jussi- tuovinen-european-academy-of-sciences-and-arts-akatemian-jaseneksi) == Ura == Tuovinen valmistui Vuosaaren lukiosta ylioppilaaksi 1980.Jussi Tuovinen. LinkedIn. 7.1.2025. (https://www.linkedin.com/in/jussi- tuovinen-7223727/?originalSubdomain=fi) Tuovinen valmistui sähkötekniikan diplomi-insinööriksi 1986. Hänen diplomityönsä aihe oli Millimetriaaltovastaanottimen kvasioptinen syöttö, ja työn ohjasi väitöskirjan tuleva ohjaaja Antti Räisänen.Millimetriaaltovastaanottimen kvasioptinen syöttö, Jussi Tuovinen, 7.1.2025. (https://aaltodoc.aalto.fi/items/effe0731-1247-4056-ac8f-55ac7266fe47) Tuovinen valmistui tekniikan lisensiaatiksi 1989 lisensiaattityöllä mm-alueen vapaan tilan keilojen mittausmenetelmien ja sovellusten kehittäminen.Jussi Tuovinen. mm-alueen vapaan tilan keilojen mittausmenetelmien ja sovellusten kehittäminen. (https://aaltodoc.aalto.fi/items/4d595f66-e737-4879-9d18-cee0a6cfb42c) Tuovisen sähkötekniikan väitöskirja millimetriaalloista valmistui Antti Räisäsen ohjaamana vuonna 1991. Tämän jälkeen Tuovinen työskenteli Radiotekniikan laboratoriossa tutkimusinsinöörinä jatkaen 1991-1994 Massachusettsin yliopistoon tohtoritutkijaksi. Tuovinen on myös osana Aalto- ylipiston ja VTT:n Euroopan Avaruusjärjestön erityisosaamiskeskuksen MilliLabin perustamista vuosina 1996-2005 projektin johtajana. Tuovinen on myös ollut johtokunnan puheenjohtajana 2005-2013 Micronovan eli Suomen kansallisen mikro- ja nanotekniikan alan tutkimusinfrastruktuurin instituutissa. Tuovinen on myös ollut mukanan Planck-sateliittihankkeen käynnistämisesä mukana. Tuovinen on ollut mukana yli 200:n tieteellisen artikkelin kirjoittamisessa. Tuovisella on 82555 sitaattia; h-indeksi on 62 ja i10-indeksi on 128. Siteeratuin tuotos, johon Tuovinen on osallistunut, on vuoden 2016 Planck 2015 results-xiii. cosmological parameters, jolla on 26876 sitaattia (7.1.2025). == Lähteet == Luokka:Suomalaiset insinöörit Luokka:Elävät henkilöt Luokka:Syntymävuosi puuttuu
Suolivesi

Suolivesi voi tarkoittaa: == Asutusnimenä == *Suolivesi, kylä Hankasalmella == Vesistöjä == * Suolivesi, järvi Hankasalmella * Suolivesi, järvi Petäjävedellä. == Katso myös == *Suolijärvi
HMS Shoreham (L32)

HMS Shoreham (viirinumerot L32 ja U32) oli Britannian kuninkaallisen laivaston Shoreham-luokan sluuppi toisessa maailmansodassa. == Valmistus == Alus tilattiin 23. syyskuuta 1929 vuoden 1929 laivasto-ohjelmassa Devonportin telakalta, missä köli laskettiin 19. joulukuuta 1929. Alus laskettiin vesille 22. marraskuuta 1930 kumminaan Darnleyn kreivitär ja valmistui 2. marraskuuta 1931.Naval-history.net == Palvelus == Alus määrättiin Persianlahdelle, jonne sen siirsi Portsmouthissa koeajoista vastannut miehistö. Alus oli lokakuussa 1932 huollettavana Colombossa, jolloin se vaihtoi HMS Triadin kanssa miehistöjä Bombayssä. Se oli touko-kesäkuussa 1933 uudelleen huollossa Bombayssä. Marraskuussa alus telakoitiin Bombayssä, mistä se palasi palvelukseen 9. maaliskuuta 1934.Hague 1993 s. 37 Alus oli touko-kesäkuussa 1934 Bombayssä vuosihuollossa. Alus vaihtoi miehistöä 19. maaliskuuta 1936 Bombayssä ja oli huollossa helmikuussa 1938, mikä keskeytti palveluksen Persianlahdella. Alus oli tammikuusta huhtikuuhun 1939 Maltalla telakalla ja uudelleen aseistettavana, mistä se palasi Persianlahdelle. Alus oli elokuussa 1939 ja maalis-huhtikuussa 1940 Bombayssä huollossa. Sota-ajan palvelus siirsi aluksen Punaisellemerelle, missä se osallistui 23. kesäkuuta 1940 Italian laivaston sukellusveneen R. Smg. Evangelista Torricellin upottamiseen ja 3. syyskuuta Evrosin valtaukseen. Alus oli lokakuussa 1940 Bombayssä huollossa, mistä se palasi Punaisellemerelle. Alus pysäytti 23. maaliskuuta 1941 Saksan laivaston Oderin ja osallistui Italian siirtomaiden miehitykseen. Alus oli huhti-toukokuussa 1941 huollossa Bombayssä, mistä se palasi Persianlahdelle. Alus osallistui operaatio Countenancen Abadabin valtaukseen, minkä jälkeen se siirtyi Suezille ilmatorjuntatehtäviin. Alus palasi tammikuussa 1942 Colomboon, missä se liitettiin itäiseen laivastoon sukellusveneentorjuntatehtäviin. Alus siirrettiin lokakuussa 1942 modenrisoitavaksi Bombayhin, mistä se vapautui helmikuussa 1943. Alus siirrettiin Aleksandriaan ja Levantin alueelle, kunnes se syyskuussa palasi Bombayhin itäiseen laivastoon. Alus oli pääasiassa Intian länsirannikolla helmikuuhun 1944, jolloin se siirrettiin Capetowniin huoltoon. Alus oli maaliskuusta kesäkuuhun huollossa. Palvelukseen palatessaan alus siirrettiin elokuussa Intian itärannikolle, minkä jälkeen se käväisi Bombayssä. Alus oli Afrikan rannikolla, mihin sisältyi huolto toukokuusta kesäkuuhun 1945 Durbanissa. Huollon jälkeen alus palasi Ceylonille, missä se oli lokakuuhun. Alus oli kuukauden huollettavan Bombayssä valmistauduttaessa rauhanajan palvelukseen. Alus partioi Persianlahdella, kunnes se lähti heinäkuussa 1946 Britteinsaarille. Alus myytiin 4. marraskuuta 1946 kauppalaivastoon nimellä Jorge F. el Joven, mutta ei otettu käyttöön. Alus saapui marraskuussa 1950 Zeebrüggeen romutettavaksi. ==Lähteet== * * === Viitteet === Luokka:Shoreham- luokan sluupit Luokka:Devonportissa valmistetut alukset Luokka:Yhdistyneen kuningaskunnan toisen maailmansodan sluupit
Streptococcus mutans

Streptococcus mutans eli kariesbakteeri on grampositiivinen bakteeri. Se on merkittävin kariesta aiheuttava bakteeri. Kariesbakteeri vahingoittaa hampaita tuottamalla hiilihydraateista happoa. Jos hiilihydraatteja syödään paljon, sylki ei neutraloi happoja ja hammaskiille vaurioituu. == Lähteet == Luokka:Hammaslääketiede Luokka:Kariologia Luokka:Grampositiiviset bakteerit
Hoikkalampi

Hoikkalampi voi tarkoittaa seuraavia: * Hoikkalampi, lampi Kannonkoskella * Hoikkalampi, lampi Karstulassa * Hoikkalampi, lampi Kivijärvellä * Hoikkalampi, lampi Kuopiossa lähellä Kukkamäkeä * Hoikkalampi, lampi Perhossa lähellä Mäkelän kylää * Hoikkalampi, lampi Pihtiputaalla lähellä Kärväskylää * Hoikkalampi, lampi Soinissa lähellä Pahankalanperää * Hoikkalampi lampi Suonenjoella * Hoikkalampi, lampi Viitasaarella * Hoikkalampi, lampi Virroilla * Iso Hoikkalampi, lampi Karstulassa * Iso Hoikkalampi, lampi Ähtärissä lähellä Myllymäkeä.
Täysikuu (veistos)

Täysikuu on Antonio da Cudanin veistos vuodelta 1996 Raahen keskustassa Rautatalon (purettu 2018) edessä. Patsasehdotuksia pyydettiin kolmelta alueen kuvanveistäjältä, ja vaihtoehdoista päädyttiin läänintaiteilijana toimineen Antonio da Cudanin Täysikuu-veistokseen. Raahe-seura ja Raahen kaupunki ovat rahoittaneet teoksen puoliksi. Teokselle on etsitty uutta paikkaa Rautatalon purkamisen jälkeen.Timo Myllykoski: Täy­si­kuu­ta esi­te­tään kes­kus­taan, Pat­ti­joel­le tai Vi­han­tiin – lau­ta­kun­nan pitäisi valita uusi si­joi­tus­paik­ka kes­ki­viik­ko­na; Pyhäjokiseutu 17.1.2023 == Lähteet == Luokka:Raahe Luokka:Suomen patsaat ja veistokset
Kortteinen

Kortteinen voi tarkoittaa seuraavia: ;paikannimenä: * Kortteinen, kylä Kaavissa * Kortteinen, järvi Kuopiossa lähellä Kukkamäkeä * Kortteinen, järvi Ähtärissä ;sukunimenä: * Matti Kortteinen (s. 1953), suomalainen kaupunkisosiologian professori * Pekka Kortteinen (s. 1975), suomalainen lentopalloilija.
Antero Sirviö

Armas Antero Sirviö oli suomalainen arkkitehti, joka työskenteli Tampereen kaupungin yleiskaava-arkkitehtina. Hän suunnitteli useita rakennuksia Tampereelle, mukaan lukien Tampereen Kalevankankaan hautausmaan toisen kappelisalin (1984) sekä yksityisiä asuintaloja. Yksi Sirviön tunnetuimmista töistä on hänen itselleen ja perheelleen vuosina 1968–1969 suunnittelema ja rakennuttama atriumtalo Tampereen Epilänharjussa. 350-neliöinen talo sijaitsee osoitteessa Epilänkatu 55 ja sen erikoisuutena on julkisivun nupukivivuoraus, joka on peräisin Tampereen keskustan vanhoista katukiveyksistä. Rakennus jaettiin toiminnallisesti julkisiin ja yksityisiin tiloihin, sillä Sirviö työskenteli kotonaan. Talo sai myöhemmin nimen Casa Granum ja sijoittui toiseksi vuoden 2023 Suomen kaunein koti -ohjelmassa. == Lähteet == Luokka:Suomalaiset arkkitehdit Luokka:Elävät henkilöt Luokka:Syntymävuosi puuttuu
Pyylampi

Pyylampi voi tarkoittaa seuraavia: * Pyylampi, asutusalue Siilinjärvellä * Pyylampi, lampi Kuopion Koskenkylässä * Pyylampi, lampi Mäntyharjussa * Ala- Pyylampi, lampi Mikkelissä * Ylä-Pyylampi, lampi Mikkelissä.
Diginatiivi

Diginatiivi on henkilö, joka on syntynyt ja kasvanut digitaalisen teknologian aikakaudella. Käsitteen esitteli Marc Prensky vuonna 2001 artikkelissaan "Digital Natives, Digital Immigrants". Diginatiiveiksi määritellään yleensä 1980-luvun jälkeen syntyneet henkilöt. Diginatiiveille on tyypillistä kyky käyttää useita digitaalisia laitteita samanaikaisesti ja omaksua uusia teknologioita nopeasti. He ovat tottuneet jatkuvaan verkkoyhteydessä olemiseen ja digitaaliseen vuorovaikutukseen. Tutkimusten mukaan diginatiivit suosivat visuaalista oppimista ja vuorovaikutteisia oppimismenetelmiä. == Kritiikki == Käsitettä on myös kritisoitu liiallisesta yleistämisestä. Tutkijat ovat osoittaneet, että digitaalinen osaaminen ei riipu pelkästään iästä vaan myös sosioekonomisesta asemasta, koulutuksesta ja teknologian saatavuudesta. Myös diginatiiveiksi luokitellut nuoret tarvitsevat ohjausta teknologian kriittisessä ja turvallisessa käytössä. Vuonna 2013 globaalisti vain noin 30 prosenttia vuosina 1988–1998 syntyneistä oli käyttänyt internetiä yli viisi vuotta. == Lähteet == Luokka:Internet Luokka:Sosiologia Luokka:Sukupolvet Luokka:Digitaalinen kulttuuri
Roolimalli

Roolimalli on henkilö tai hahmo, joka toimii esimerkkinä tai ihanteena muille ja jonka käyttäytymistä, asenteita tai saavutuksia muut pyrkivät jäljittelemään. Roolimallit voivat olla todellisia tai fiktiivisiä henkilöitä, ja ne voivat vaikuttaa merkittävästi yksilön kehitykseen, identiteetin muodostumiseen ja käyttäytymismallien omaksumiseen. == Historia == Termin "roolimalli" kehitti sosiologi Robert K. Merton, joka esitti teorian, että yksilöt vertaavat itseään vertaisryhmiin, joiden sosiaaliseen asemaan he pyrkivät. == Vaikutukset == Roolimallien vaikutus on erityisen merkittävä lasten ja nuorten kehityksessä. Varhaisessa kehitysvaiheessa lapset omaksuvat arvoja, käyttäytymismalleja ja asenteita pääasiassa vanhemmiltaan ja muilta perheenjäseniltä. Myöhemmin roolimalleiksi voivat nousta opettajat, valmentajat, julkisuuden henkilöt tai urheilijat. Työelämässä roolimallien merkitys korostuu erityisesti urakehityksessä. Mentorit ja kokeneemmat kollegat voivat vaikuttaa merkittävästi henkilön urakehitykseen ja ammatillisiin valintoihin. Sosiaalisen median ja viihdekulttuurin kasvu on nostanut julkisuuden henkilöiden merkitystä roolimalleina. Vuonna 2008 Iso- Britanniassa tehdyn tutkimuksen mukaan nuoret valitsivat useimmin roolimalleikseen urheilijoita ja pop-tähtiä. Psykologiassa roolimallien vaikutusta on tutkittu osana sosiaalisen oppimisen teoriaa. Tutkimusten mukaan positiiviset roolimallisuhteet ovat yhteydessä korkeampaan itsetuntoon, parempaan koulumenestykseen ja joustavuuteen. == Lähteet == Luokka:Psykologia Luokka:Sosiologia Luokka:Käyttäytyminen Luokka:Sosiaalipsykologia
Kotimaa

Kotimaa on maa, jossa henkilö on syntynyt, kasvanut tai jonka kansalainen hän on. Kotimaa voi määrittyä myös henkilön pitkäaikaisen asumisen tai kulttuurisen identiteetin kautta. Käsite liittyy läheisesti kansallisuuden, identiteetin ja kuuluvuuden tunteisiin. == Määritelmä == Kotimaa voidaan määritellä usealla eri tavalla: * Syntymämaa (lus soli) * Kansalaisuuden mukainen maa (lus sanguinis) * Pysyvän asumisen maa * Henkilön kokema kulttuurinen kotimaa == Isänmaa == Isänmaa on kotimaan rinnakkaiskäsite, joka sisältää vahvemman emotionaalisen ja ideologisen latauksen. Siinä missä kotimaa viittaa usein konkreettiseen asuinmaahan tai kansalaisuuteen, isänmaa kytkeytyy vahvemmin kansalliseen identiteettiin ja patriotismiin. === Historia === Sana isänmaa esiintyy suomen kielessä jo Mikael Agricolan töissä. Se esiintyy ensimmäisen kerran Rucouskiriassa (1544), jossa sitä käytettiin kuvaannollisesti tarkoittamaan taivasta. Myöhemmin Uuden testamentin suomennoksessa Agricola käytti sanaa nykyisenkaltaisessa merkityksessä tarkoittamaan kotimaata. Isänmaan käsite on kehittynyt erityisesti 1800-luvun kansallisromantiikan aikana. Suomessa käsitteen merkitys korostui kansallisen heräämisen ja itsenäistymisen yhteydessä. === Käsitteen käyttö === Isänmaa- käsitettä käytetään etenkin: * Juhlapuheissa ja virallisissa yhteyksissä * Kansallisissa juhlapäivissä * Maanpuolustukseen liittyvissä yhteyksissä * Kulttuurisissa ja taiteellisissa teoksissa === Kansainväliset vastineet === Isänmaa-käsitteellä on vastineita useissa kielissä. Germaanisissa kielissä käytetään yleisesti "isänmaahan" viittaavia sanoja: * ruotsi: fäderneslandet (yleisemmin fosterlandet) * saksa: Vaterland * norja: fedreland * tanska: fædreland * hollanti: vaderland * islanti: föðurland Slaavilaisissa kielissä vastaavia käsitteitä ovat: * venäjä: otechestvo (отечество) tai otchizna (отчизна) * puola: ojczyzna * ukraina: batʹkivshchyna (батьківщина) * tšekki: otčina (yleisemmin vlast) Romaanisissa kielissä käytetään yleisesti latinan pater-sanasta johdettua patria-käsitettä: * ranska: patrie * italia: patria * espanja: patria * portugali: pátria * romania: patrie Muita esimerkkejä: * viro: isamaa * latvia: tēvzeme * liettua: tėvynė * georgia: samshoblo (სამშობლო) * kiina: zǔguó (祖国/祖國, "esi-isien maa") * japani: sokoku (祖国, "esi- isien maa") * korea: joguk (조국/祖國, "esi-isien maa") == Kotimaa nyky- yhteiskunnassa == Globalisaation myötä kotimaan käsite on muuttunut moniulotteisemmaksi. Monet ihmiset kokevat useamman maan kotimaakseen, ja transnationaalinen identiteetti on yleistynyt. == Katso myös == * Isänmaallisuus * Kansalaisuus * Maahanmuutto * Kotiseutu == Lähteet == Luokka:Yhteiskunta
Kaupungin ääni

Kaupungin ääni on Minna Jatkolan vuonna 2015 tekemä teos Raahessa Lapaluodon kalasatamassa. Teoksessa roikkuu kehikossa suuria teräsputkia, ja teos soi tuulessa kuin tuulikellot. Kaupungin ääni -teoksen teemat ovat Raahen kaupunkia kuvaavat tuuli ja teräs. Raahella oli aikoinaan Suomen suurin purjelaivasto, sitten merenkulkukaupungista tuli teollisuuskaupunki Rautaruukin terästehtaiden myötä. Teoksen materiaaleina on käytetty corten- terästä, ruostumatonta terästä ja betonia.Kaupungin ääni; Pohjavirta.skr.fiTaidenähtävyydet Raahen seudulla; VisitRaahe.fi == Lähteet == Luokka:Raahe
Ulkokuntosali

Ulkokuntosali on ulkotiloissa sijaitseva liikuntapaikka. Toisin kuin monet perinteiset kuntosalit, ulkokuntosalit ovat maksuttomia ja vapaasti käytettävissä. Ne ovat avoinna ympäri vuorokauden ja vuoden, vaikka talvikunnossapitoa ei usein olekaan. Tyypillisiä ulkokuntosalien laitteita ovat muun muassa penkkipunnerrus- ja kyykkylaite, ylätalja ja alatalja sekä vatsa- ja selkälaite. Ulkosaleja on rakennettu Suomessa 2010- ja 2020-luvuilla paljon etenkin suuriin kaupunkeihin. Esimerkiksi Helsingissä on yli 40 ulkokuntosalia, samoin Vantaalla. Espoossa niitä on noin 30. == Lähteet == == Aiheesta muualla == Luokka:Voimailu Luokka:Kuntoilu
Suunnitelma

Suunnitelma on etukäteen tehty kuvaus tai ohjelma siitä, miten jokin asia aiotaan toteuttaa. Suunnitelma voi olla kirjallinen dokumentti, piirros, kaavio tai muu esitys, joka määrittelee tavoitteet ja keinot niiden saavuttamiseksi. Suunnitelmaan sisältyy tyypillisesti aikataulu, resurssit ja vastuunjako. == Esimerkkejä suunnitelmista == * Liiketoimintasuunnitelma * Rakennussuunnitelma * Opetussuunnitelma * Projektisuunnitelma * Hoitosuunnitelma * Pelastussuunnitelma * Markkinointisuunnitelma * Kaupunkisuunnitelma * Tutkimussuunnitelma * Schlieffen-suunnitelma * Marshall- suunnitelma == Katso myös == * Strategia * Aikataulu * Projekti Luokka:Suunnittelu ja innovaatio
Huomioväri

Huomioväri on väri, jota käytetään kiinnittämään katsojan huomio tiettyyn kohteeseen tai varoittamaan vaarasta. Huomiovärejä käytetään yleisesti työturvallisuudessa, liikennemerkeissä ja varoitusmerkeissä. Yleisimpiä huomiovärejä ovat punainen, kirkas keltainen, oranssi ja neonvärit, joiden kontrastia usein tehostetaan mustalla. Heijastimissa ja työvaatteissa käytetään usein fluoresoivia huomiovärejä näkyvyyden parantamiseksi. == Katso myös == * Värinäkö * Turvallisuus == Lähteet == Luokka:Väri
Pokerinaama

Pokerinaama (engl. poker face) tarkoittaa ilmeetöntä tai tunteita paljastamatonta kasvonilmettä. Termi juontaa juurensa pokerin pelaamisesta, jossa pelaajat pyrkivät pitämään kasvonsa peruslukemilla estääkseen vastapelaajia arvaamasta korttejaan tai pelistrategiaansa. == Käyttö == Pokerinaama on erityisen tärkeä pokerissa ja muissa korttipeleissä, joissa tunteiden näyttäminen voi paljastaa tietoja pelikädestä. Termiä käytetään myös laajemmin kuvaamaan henkilön kykyä peittää tunteitaan tai ajatuksiaan eri tilanteissa, kuten liikeneuvotteluissa tai sosiaalisissa tilanteissa. == Kulttuurinen merkitys == Pokerinaama on vakiintunut käsite populaarikulttuurissa. Sitä on käytetty esimerkiksi Lady Gagan vuoden 2009 kappaleen "Poker Face" nimessä ja teemana. Termi esiintyy usein myös elokuvissa ja kirjallisuudessa kuvaamaan henkilöhahmoja, jotka ovat taitavia kätkemään tunteitaan. == Katso myös == * Kehonkieli * Mikroilme == Lähteet == Luokka:Ilmeet Luokka:Sanaton viestintä
2-heksenaali

2-heksenaali (C6H10O) on tyydyttymättömiin aldehydeihin kuuluva orgaaninen yhdiste. Yhdistettä käytetään ainesosana hajusteissa. ==Ominaisuudet, valmistus ja käyttö== Huoneenlämpötilassa 2-heksenaali on väritöntä nestettä, jolla on voimas lehtiä tai ruohoa muistuttava tuoksu. Yhdiste ei liukene veteen, mutta liukenee moniin orgaanisiin liuottimiin. Luonnossa ainetta esiintyy useiden kasvien lehdissä ja muun muassa kirsikoiden, karhunvatukoiden, mustikoiden ja kiivien hedelmissä. Kasvit muodostavat 2-heksenaalia lähtien linoleenihaposta. 2-heksenaalia voidaan eristää kasveista ja valmistaa bioteknisesti tai synteettisesti. 2-heksenaalin synteesin ensimmäisessä vaiheessa butyyrialdehydi kondensoituu etyylivinyylieetterin kanssa rengasrakenteiseksi asetaaliksi. Reaktiota katalysoi booritrifluoridi. Asetaali hydrolysoidaan esimerkiksi rikkihapolla 2-heksenaaliksi.Christian Kohlpaintner, Markus Schulte, Jürgen Falbe, Peter Lappe, Jürgen Weber, Guido D. Frey: "Aldehydes, Aliphatic", teoksessa Ullmann’s Encyclopedia of Industrial Chemistry, John Wiley & Sons, New York, 2013. : 2-heksenaalia käytetään hajusteisiin antamaan kukkaismaista, hedelmäistä tai lehtiä tai ruohoa muistuttavia vivahteita. Yhdisteestä tuotetaan myös muita hajusteaineita. ==Lähteet== Luokka:Aldehydit
INSAT-3DS

INSAT-3DS on Intian avaruusjärjestön vuonna 2024 laukaisema sääsateliitti. Satelliitin on tarkoitus operoida ainakin vuoteen 2030 asti. Sääsatelliitti on kuudes INSAT -satelliittiohjelmassa. INSAT-3DS laukaistiin 17. helmikuuta 2024 12.05 UTC Satish Dhawan Space Centrestä, etelä-Intiasta GSLV -kantoraketilla. Raketti vei sääsatelliitin geostationaariselle siirtoradalle, josta satelliitti jatkoi matkaansa geostationaariselle kiertoradalle. Satelliitin tarkoituksena on seurata merenpinnan tasoja, auttaa sääennustuksessa sekä varoittaa luonnonkatastrofeista. == Galleria == Tiedosto:GSLV-F14, INSAT-3DS - Launch Vehicle mid-flight 01.jpg|Laukaisu Tiedosto:Render of INSAT-3DS with solar panels stowed 01.png|Kaavio satelliitista == Lähteet == Luokka:Vuoden 2024 avaruustoiminta Luokka:Intian avaruustoiminta Luokka:Sääsatelliitit
Päivänvalo

Päivänvalo on auringosta peräisin oleva luonnollinen valo, joka valaisee maapallon ilmakehää päivän aikana. Tämä käsittää sekä suoran auringonvalon että epäsuoran taivaan säteilyn, sekä maanpinnan ja rakennusten heijastaman valon. Päivänvaloksi ei yleensä lasketa kuun valoa, vaikka sekin on heijastunutta auringonvaloa. Päivänvaloa esiintyy tietyssä paikassa aina, kun Aurinko on paikallisen horisontin yläpuolella. Tämä pätee hieman yli 50 %:iin maapallosta millä tahansa hetkellä, sillä maapallon ilmakehä taittaa jonkin verran auringonvaloa myös silloin, kun aurinko on horisontin alapuolella. Suomessa päivänvalon määrä vaihtelee merkittävästi vuoden aikana. Kesällä päivänvaloa on runsaasti ja talvella vähän, mikä johtuu maan akselin kallistuskulmasta. Esimerkiksi Helsingissä vuoden pisin päivä kestää noin 19 tuntia ja lyhin noin 6 tuntia. Päivänvalolla on tärkeä merkitys ihmisten vuorokausirytmille ja D-vitamiinin tuotannolle. Se vaikuttaa myös kasvien yhteyttämiseen ja eläinten käyttäytymiseen. == Valon voimakkuus == Valaistusvoimakkuus Esimerkki 120 000 lx Kirkkain auringonvalo, voi aiheuttaa silmäkipua 20 000 lx Varjoisa alue kirkkaana päivänä 1 000–2 000 lx Tyypillinen pilvinen päivä, keskipäivä 400 lx Auringonnousu tai auringonlasku kirkkaana päivänä < 200 lx Paksu ukkospilvipeite, keskipäivä 40 lx Täysin pilvinen sää, auringonnousu/auringonlasku < 1 lx Erittäin paksu ukkospilvipeite, auringonnousu/auringonlasku == Katso myös == * Hämärä * Keskiyön aurinko * Kaamos * Auringonpimennys == Lähteet == Luokka:Valo
Flanderin ympäriajo 2024

Flanderin ympäriajo 2024 oli järjestyksessään 108. miesten ja 21. naisten maantiepyöräilyn Flanderin ympäriajo. Se käytiin 31. maaliskuuta 2024. == Miesten kilpailu == Miesten kilpailu käytiin 270,8 kilometrin reitillä Antwerpenistä Oudenaardeen. Mathieu van der Poel voitti kilpailun karattuaan kärkiryhmästä mukulakivinousussa 45 kilometriä ennen maalia. Hän voitti kilpailun yli minuutin erolla toiseksi tulleeseen Luca Mozzatoon, joka oli nopein seuraavan ryhmän loppukirissä. Kolmantena maaliviivan ylittänyt Michael Matthews pudotettiin lopputuloksissa 11:nneksi, koska hänen katsottiin muuttaneen ajolinjaansa loppukirin aikana. Nils Politt nousi näin kolmanneksi. Van der Poelista tuli ensimmäinen pyöräilijä, joka on sijoittunut Flanderin ympäriajossa kolmen parhaan joukkoon viitenä peräkkäisenä vuonna. === Miesten tulokset === === Osallistuneet joukkueeet === == Naisten kilpailu == Naisten kilpailussa Oudenaarde toimi sekä lähtö- että maalipaikkana. Kilpailureitin pituus oli 163 kilometriä. Elisa Longo Borghini voitti kilpailun kukistettuaan kolmen ajajan loppukirissä Katarzyna Niewiadoman ja Shirin van Anrooij'n. Tämä oli hänen toinen Flanderin ympäriajon voittonsa. === Naisten tulokset === === Osallistuneet joukkueet === == Lähteet == Luokka:Flanderin ympäriajo Luokka:Pyöräilykausi 2024
Koppi (täsmennyssivu)

Koppi voi tarkoittaa ainakin seuraavia asioita: * koppi, pieni suljettu tila, huone tai rakennus (esim. pukukoppi) * koppi, pallon tai esineen kiinniottaminen * koppi, arkikielessä käytetty nimitys asunnolle * Koppi, sukunimenä: ** Pirjo Koppi (s. 1975), suomalainen floristimestari.
Kysymys

Kysymys on lauserakenteen muoto tai kommunikaation keino, jolla pyydetään tietoa, varmistusta tai vastausta johonkin asiaan. Kysymys voidaan esittää suullisesti, kirjallisesti tai kehonkielellä. Suomen kielessä kysymyslause voidaan muodostaa esimerkiksi seuraavilla tavoilla: * kysymyssanoilla, jotka ovat joko pronomineja (esim. kuka, mikä, missä) tai adverbeja (esim. milloin, miten) * -kO-liitepartikkelilla (esimerkiksi: Tuletko?) * joskus ainoastaan intonaatiolla (esimerkiksi: Sinä tulet?) Kirjoitetussa kielessä kysymyslauseen loppuun tulee kysymysmerkki. Retorinen kysymys on kysymyksen muodossa esitetty lause, johon ei odoteta vastausta. Epäsuora kysymyslause on kysymyslausetta muistuttava sivulause, esimerkiksi: Saa nähdä, miten käy. == Historia == Kysymysten esittäminen on ollut keskeinen osa filosofiaa jo antiikin ajoista lähtien. Sokrates kehitti kysymyksiin perustuvan opetusmenetelmän, joka tunnetaan sokraattisena menetelmänä. == Katso myös == * Kysymysmerkki * Poliisikuulustelu * Tentti * Haastattelu == Lähteet == Luokka:Logiikka
Brownie

pienoiskuva|236x236px|Suklaabrownie. Brownie tai suklaabrownie on yhdysvaltalainen suklaaleivonnainen. Perinteisesti brownie valmistetaan suklaasta, voista, sokerista, kananmunista ja vehnäjauhoista. Brownie muistuttaa mutakakkua ja mokkapalaa. Leivonnaisen nimi tulee sen tummanruskeasta väristä. Leivonnaista voidaan tarjoilla sellaisenaan tai lämpimänä jäätelön kanssa. Brownien pintaan muodostuu tyypillisesti ohut rapea kuori, kun taas sisus jää kosteaksi. Yhdysvalloissa brownieta pidetään yhtenä maan suosituimmista leivonnaisista. == Historia == Brownie kehitettiin 1800-luvun lopulla Yhdysvalloissa. Ensimmäinen tunnettu resepti julkaistiin Bostonissa vuonna 1896. == Katso myös == * Suklaakakku * Leivonnainen == Lähteet == Luokka:Leivonnaiset
Galle i Finland

Galle oli suomalainen aatelissuku. Se otettiin Ruotsin ritarihuoneeseen nimellä Galle i Finland vuonna 1633 numerolla 194. Suku sammui vuonna 1709.Galle i Finland - Adlig - Nr. 194 minerva.riddarhuset.se Suvun varhaisin tunnettu jäsen oli vouti Peder Galle. Hänen tyttärensä Hebla oli Maskun kirkkoherran Henrik Hoffmanin ensimmäinen vaimo. Peder Gallen poika, käskynhaltija Claes Galle on haudattu Sauvon kirkkoon. Hänen tyttärensä Märta oli majuri Johan Ramsayn ensimmäinen vaimo. Claes Gallen poika, kenraaliluutnantti Johan Galle kaatui Lundin taistelussa 1676 yhdessä vanhimman poikansa kanssa. Hänen nuorempi poikansa, johon suku sammui, kaatui Pultavan taistelussa vuonna 1709.Galle i Finland nr 194 Gustaf Elgenstierna, Den introducerade svenska adelns ättartavlor. 1925-36Galle, Juhana Tietosanakirja / 2. Confrater-Haggai ==Lähteet== == Aiheesta muualla == * Galle i Finland, aatelissuku Europeana heraldica, Kansallisarkisto Luokka:Suomalaiset aatelissuvut Luokka:Ruotsin aateli
Vapaudenpatsas (Rauma)

Vapaudenpatsas (Rauman vapaudenpatsas, Vapaussodan muistomerkki) on kuvanveistäjä Arvi Tynyksen vuonna 1937 tekemä valkoisten muistomerkki Raumalla Tarvosaarenpuistossa. Patsas on alun perin suojeluskuntataloksi neljä vuotta aiemmin rakennetun Raumanlinnan vierellä.Vapaussodan muistomerkki – Rauman vapaudenpatsas; Rauma.fi Kivipaaden päällä on vapautta symboloiva latinalaispurjein varustettu laiva. Eteläfasadissa on Rauman vaakuna ja teksti: :"Kautta kallehimpain ::uhriemme :vapaa olkoon ::isiemme maa" Muistomerkin pohjoissivulla on vuosiluku 1918 ja 17 raumalaisen valkoisten puolella taistelleen nimet. Länsisivussa on reliefi polvistuvasta itkevästä naisesta, ja itäfasadissa on kuvattuna miekka ja kypärä. Tämän kivenhakkaaja Kaarlo Reunasen Vehmaan graniitista hakkaaman monumentin lahjoittivat 16.5.1937 Rauman kaupungille Aina ja John Nurminen. == Katso myös == *Luettelo valkoisten muistomerkeistä Suomessa == Lähteet == Luokka:Rauma Luokka:Suomen patsaat ja veistokset Luokka:Suomen sisällissodan muistomerkit
Vapaussodan muistomerkki

Vapaussodan muistomerkki voi tarkoittaa seuraavia muistomerkkejä: * Vapaudenpatsas Heinolassa * Vapaudenpatsas Raumalla
Ženské listy

Ženské listy oli tšekinkielinen aikakauslehti, jota julkaistiin Prahassa vuosina 1873–1926. Lehti keskittyi naisasialiikkeelle tärkeisiin kysymyksiin. ==Historia== Ženské listyn perustettiin ensimmäistä kertaa osana Květy -lehteä. Se joutui kuitenkin nopeasti taloudellisiin vaikeuksiin, ja lehti perustettiin uudestaan itsenäisenä lehtenä vuonna 1873. Vuonna 1874 Naisten teollisuusliitto otti lehden julkaisun vastuulleen, jolloin sen päätoimittajaksi nousi Eliška Krásnohorská. Krásnohorská oli mukana lehden julkaisemisessa lähes sen koko olemassaolon ajan.Forst 2008, s.1825–1831 Ilmestymishistoriansa alkupuolella Ženské listy keskittyi tšekkiläisten naisten asioihin, ja pyrki edistämään erityisesti emansipaatiota, naisten koulutusmahdollisuuksia sekä yhdistystoimintaa. Lehti korosti tšekkiläistä isänmaallisuutta jo tällöin. Lehdessä ilmestyi myös fiktiota, vaikka sitä ei lehden perustamisasiakirjassa sallittu. 1870- ja 1880-luvuilla Ženské listystä muodostui tavallista naistenlehteä suositumpi aikakauslehti, kun Krásnohorskán vaikutuksessa siinä alettiin julkaista laajaa huomiota saaneita kirjallisuusarvioita. 1890-luvulle tultaessa lehti keskittyi edistämään erityisesti naisten koulutusmahdollisuuksia. Ženské listyn uudeksi päätoimittajaksi Krásnohorskán tilalle nousi vuonna 1912 Jindřiška Flajšhansová, joka toimi samaan aikaan myös Naisten teollisuusliiton puheenjohtajana. Näihin aikoihin lehti kärsi talousvaikeuksista, mutta sen saavuttaman historiallisen aseman myötä sen julkaisua päätettiin jatkaa. 1920-luvulla Ženské listy vaihtoi julkaisijaa useampaan kertaan, kunnes se vuonna 1926 lakkautettiin. Viimeisinä vuosina sen julkaiseminen oli käytännössä kunnianosoitus vielä elossa olleelle Krásnohorskálle. ==Lähteet== * ===Viitteet=== ==Aiheesta muualla== *Ženské listy Tšekin kansalliskirjaston sivuilla Luokka:Lakkautetut lehdet Luokka:Naistenlehdet
Palaun yleisvaalit 2024

Palaun vuoden 2024 yleisvaalit järjestettiin 5. marraskuuta ja niissä valittiin sekä maan presidentti ja kaksikamarisen kongressin edustajat. == Tausta ja äänioikeus == Pesidentti valitaan suoralla kansanvaalilla, jossa presidentiksi valittavan henkilön tulee voittaa absoluuttisella enemmistöllä. Vaaleissa järjestetään kaksi kierrosta. Edustajainhuoneen 16 edustajaa valitaan enemmistövaalitavalla yhden edustajan vaalipiireistä. Senaatin 13 edustajaa valitaan ns. blokkivaalitavalla: äänestäjällä on käytössään yhtä monta ehdokasta kuin paikkojakin on jaossa (13) ja koko maa toimii yhtenä vaalipiirinä. Eniten ääniä saaneet ehdokkaat tulevat valituiksi. Parlamenttiedustajien ja presidentin virkakausien pituus on neljä vuotta. Äänioikeus vaaleissa on sellaisilla henkilöillä, jotka ovat vähintään 18-vuotiaita Palaun kansalaisia, jotka ovat asuneet maassa riittävän kauan eivätkä ole erikseen menettäneet äänioikeuttaan esim. vankeusrangaistuksen takia. Vaalikampanjan aikana keskeisiä teemoja olivat elinkustannusten nousu, Kiinan väitetyt sekaantumisyritykset ja Yhdysvaltojen asevoimien ympäristövaikutukset. == Presidentivaalit == Presidentinvaaleissa ehdokkaita oli kaksi: * Surangel Whipps Jr. (istuva presidentti) * Thomas Remengesau Jr. (presidentti 2001–2009; 2013–2021) Vaalien tulokset olivat seuraavanlaiset: Ehdokas Puolue Äänet Osuus äänistä (%) Whipps sit. 5626 57,74 Remengesau sit. 4103 42,11 Hyväksyttyjä ääniä 9744 Hylätyt/ tyhjät äänet 83 Rekisteröityjä äänestäjiä 16 916 == Parlamenttivaalit == Kaikki valituiksi tulleet edustajat niin senaatissa kuin edustajainhuoneessakin olivat sitoutumattomia ehdokkaita. == Jälkipyykki == Whippsin toisen kauden virkaanastujaiset on määrä pitää 16. tammikuuta 2025. Taiwanin presidentti Lai Ching-te onnitteli Whippsia ja hänen varapresidentikseen valittua Raynold Oilouchia. == Lähteet == yleisvaalit 2024 Luokka:Vuoden 2024 vaalit
Osmanien hallitsijasuku

Osmanien hallitsijasuku () on hallitsijasuku, joka hallitsi Osmanien valtakuntaa koko sen olemassaolon ajan. Se oli islamilaisen maailman pisimpään vallassa ollut dynastia. Euroopassa osmanit tunnettiin myös ottomaaneina.Osman, House of Encyclopedia of the Modern Middle East and North Africa, Encyclopedia.com. Viitattu 6.1.2025. Suku käyttää nykyään sukunimeä Osmanoğlu. Suvun nimi tulee sen ensimmäisestä hallitsijasta Osman I:stä, joka perusti valtakunnan noin vuonna 1299. Hän kuului tiettävästi kayı-heimoon, jotka olivat oguuseihin kuuluneita turkkilaisia, ja hänen isänsä Ertuğrul hallitsi pientä ruhtinaskuntaa Söğütin kaupungin ympärillä.Osman I Encyclopaedia Britannica Online. Viitattu 6.1.2025. Osmanien valtakunta valloitti vuonna 1453 Bysantin valtakunnan pääkaupungin Konstantinopolin (nykyinen Istanbul) ja teki siitä oman pääkaupunkinsa. Suvun hallitsijat käyttivät sulttaanin arvoa. He ottivat sen rinnalle myös kalifin eli islamilaisen maailman johtajan arvon valloitettuaan vuonna 1517 mamelukkien hallitseman Egyptin ja samalla Abbasidien kalifaatin.Toni Alaranta: Turkin historia Atatürkista Erdoğaniin, s. 10–11, 19–20, 24, 28–29, 31, 36. Gaudeamus, Helsinki 2019. Osmanien valtakunta menetti suuren osan alueistaan hävittyään ensimmäisen maailmansodan, mikä johti turkkilaisnationalistien käymään itsenäisyyssotaan maailmansodan voittajavaltioita sekä niille antautunutta sulttaania ja tämän hallitusta vastaan. Ankaraan perustettu Turkin kansalliskokous lakkautti sulttaanikunnan 1. marraskuuta 1922. Suvun päämiehen annettiin pitää vielä kalifin arvo, jonka vapaaehtoiseen maanpakoon lähtenyt viimeinen sulttaani Mehmed VI luovutti serkulleen ja kruununperijälleen Abdülmecid II:lle. Uuden Turkin tasavallan johto alkoi pelätä kalifin innoittavan monarkian palauttamiseen tähtääviä juonitteluja, joten myös kalifaatti lakkautettiin 3. maaliskuuta 1924 ja kaikki Osmanien hallitsijasuvun jäsenet karkotettiin Turkista.Olga S. Opfell: Royalty Who Wait: The 21 Heads of Formerly Regnant Houses of Europe, s. 146–151. McFarland, Jefferson 2024. Google Books Lisäksi suvun omaisuus kansallistettiin vuonna 1924 säädetyllä lailla.‘We don’t demand palaces,’ say Ottoman sultan’s descendants Hürriyet Daily News 6.3.2014. Viitattu 7.1.2025. Karkotuslakia muutettiin vuosina 1947 ja 1951 siten, että suvun naispuoliset jäsenet saivat oikeuden palata Turkkiin. Laki kumottiin myös miespuolisten jäsenten osalta vuonna 1974. Sukua asuu nykyään sekä Turkissa että muissa maissa.Descendants of Ottoman sultan file inheritance lawsuit 4.3.2014. Viitattu 7.1.2025. Vanhan perinteen mukaan suvun päämiehenä on edelleen sen vanhin miespuolinen jäsen. Eräät suvun jäsenet ovat vuodesta 2010 vaatineet oikeusteitse sulttaani Abdülhamid II:n henkilökohtaista maaomaisuutta palautettavaksi heille. ==Katso myös== *Luettelo Osmanien valtakunnan sulttaaneista ==Lähteet== Luokka:Hallitsijasuvut Luokka:Osmanien valtakunta
Luca Mozzato

Luca Mozzato (s. 15. helmikuuta 1998 Arzignano, Vicenzan maakunta) on italialainen maantiepyöräilijä. Hän on menestynyt etenkin yksipäiväisissä kilpailuissa. Hän aloitti ammattilaisuransa Dimension Data for Qhubeka -joukkueessa vuosina 2018–2019, edusti BBB Hotels -tallia 2020–2022 ja on kilpaillut Team Arkéa Samsic / Arkéa–B&B; Hotels -joukkueessa vuodesta 2023 alkaen. Mozzato sijoittui toiseksi Flanderin ympäriajossa 2024. == Saavutuksia == Lähteet: Cycling Archives, Pro Cyclonig Stats, CycleBase ;2015 :Trofeo comune di Vertova Memorial Pietro Merelli, voitto ;2016 :G.P. Sportivi Sovilla-La Piccola SanRemo, voitto :MM-kilpailut, junioreiden maantieajossa neljäs ;2019 :Circuito del Porto – Trofeo Arvedi, voitto ;2021 :Nokere Koerse, kolmas ;2022 :Tro-Bro Léon, toinen :Marcel Kint Classic, toinen ;2023 :Tour du Limousin, 2. etapin voitto :Binche–Chimay–Binche, voitto ;2024 :Bredene Koksijde Classic, voitto :Flanderin ympäriajo, toinen == Lähteet == Luokka:Italialaiset maantiepyöräilijät Luokka:Vuonna 1998 syntyneet Luokka:Elävät henkilöt
Von Gertten

von Gertten (Gerdten), on ruotsalainen aatelissuku joka polveutuu Tallinnan oikeuspormestarista Berend Gerttenistä (k. 1638), jonka kolme vanhempaa poikaa aateloitiin vuonna 1647. Heidän sukuhaaransa sammuivat kuitenkin pian. Neljännestä pojasta, kapteeni Hans Gerttenin pojista, jotka aateloitiin vuosina 1653 ja 1663 ja otettiin Ruotsin ritarihuoneeseen vuonna 1668, polveutuu myöhempi suku. Yksi sukuhaara otettiin Suomen Ritarihuoneeseen vuonna 1818, mutta se sammui vuonna 1869.Nordisk familjebok / Uggleupplagan. 9. Fruktodling - Gossensass ==Suvun jäseniä== *Gustaf Vilhelm von Gertten (1679 Narva – 1754 Karlskrona), amiraali *Johan Adam von Gertten (1767 Suomi – 1835 Stensborg), everstiluutnantti, taidemaalari *Otto Robert Claes Gustaf von Gertten (1805 Hartola – 1869 Hartola), valtiopäivämies ==Lähteet== == Aiheesta muualla == * von Gertten, aatelissuku Europeana heraldica, Kansallisarkisto * Aarno Tertti, von Gertten. Genos 47 (1976) s. 88. Luokka:Suomalaiset aatelissuvut Luokka:Ruotsin aateli
Vapauden pylväät

thumb Vapauden pylväät on lapualaisen kuvanveistäjän Timo Suvannon vuonna 1994 tekemä teos Laurilan puistossa Lapualla. Vapauden pylväät -muistopatsas on omistettu sodissa taistelleiden muistolle. Patsaan laatassa on teksti: :" 'Vapauden pylväät' :on ylistys Jumalalle :ja kiitos kaikille niille, :jotka sodissa ja kotirintamalla :ovat isänmaatamme puolustaneet :ja rauhan aikana rakentaneet. :Patsaan pystyttivät lapualaiset :Laurilan puistoon 19.9.1994." Teos syntyi veteraanivaikuttaja Hermanni Haapojan aloitteesta.Vapauden pylväät; VisitLapua.fi ==Lähteet== Luokka:Lapua Luokka:Suomen patsaat ja veistokset
John Swinney

John Swinney (s. 13. huhtikuuta 1964 Edinburgh, Skotlanti) on skotlantilainen poliitikko ja Skotlannin pääministeri vuodesta 2024. Hän on ollut Skotlannin kansallispuolueen puheenjohtaja vuodesta 2024 ja aiemmin vuosina 2000–2004. Hän on toiminut Skotlannin parlamentin jäsenenä vuodesta 1999. == Poliittiset kannat == Syyskuussa 2022 Swinney kertoi, että Yhdistyneen kuningaskunnan monarkki pysyisi itsenäisen Skotlannin valtionpäämiehenä. Toukokuussa 2024 Swinney kertoi uskovansa, että Skotlanti saattaa itsenäistyä "seuraavan viiden vuoden aikana" Brexitin ja elinkustannuksen nousun seurauksena. == Lähteet == Luokka:Brittiläisten puolueiden puheenjohtajat Luokka:Skotlantilaiset poliitikot Luokka:Skotlannin pääministerit Luokka:Vuonna 1964 syntyneet Luokka:Elävät henkilöt
Darvoz

Darvoz () on vuoristo Pamirin luoteisosassa Tadžikistanissa. Se liittyy idässä Tiedeakatemian vuoriin ja ulottuu lännessä Pandžjoelle. Vuorijonon pituus on 200 kilometriä ja korkein kohta Arnavad 6 083 metriä. Darvozvuoret erottavat toisistaan Xingov-, Pandž- ja Vandžobjokien vesistöalueet. Niiden läntinen jatke on nimeltään Hazrati Šoh. Itäosan korkeus on 5 500–6 000, keskiosan 4 500–6 000 ja länsiosan 3 000–3 700 metriä. Idässä on suuria jäätiköitä. Vuoret ovat muodostuneet etupäässä kalkki-, hiekka- ja liuskekivestä, konglomeraatista, dioriitista ja graniitista. Länsirinteillä on aroa, pohjoisrinteillä kasvaa vaahteroita ja pähkinäpuita ja etelärinteillä katajia ja mantelipuita. Jokilaaksoissa harjoitetaan maanviljelyä ja puutarhanhoitoa. Xoburabotin solan kautta kulkee Dušanben ja Xoruğin välinen maantie. ==Lähteet== Luokka:Tadžikistanin vuoristot
Round

Round on helsinkiläinen kahvilaketju, joka on erikoistunut vegaanisiin donitseihin ja bageleihin. Yritys perustettiin vuonna 2020 Punavuoreen ja on sittemmin laajentunut useisiin toimipisteisiin pääkaupunkiseudulla. == Historia == Round perustettiin vuonna 2020 Punavuoreen pop up -kahvilana. Yrityksen perustivat Harri Siekkinen ja Markus Engblom. Alun perin kahvila keskittyi ainoastaan vegaanisiin donitseihin ja suodatinkahviin. Vuonna 2021 yritys avasi oman leipomon ja Kallioon uuden toimipisteen. Vuonna 2022 tuotevalikoimaan lisättiin bagelit. Merkittävä kasvu tapahtui vuonna 2023, jolloin yritys avasi toimipisteet päärautatieasemalle ja Kamppiin. Henkilöstömäärä kasvoi seitsemästä viiteenkymmeneen työntekijään. Vuonna 2024 Round laajensi toimintaansa Triplaan ja Itäkeskukseen. Yritys kohtasi taloudellisia haasteita kesällä 2024, kun myynti laski merkittävästi. == Toiminta == Roundin liiketoiminta perustuu vegaanisiin leipomotuotteisiin ja kahvilapalveluihin. Yrityksen työkieli on englanti, ja se painottaa toiminnassaan vastuullisuutta ja monimuotoista työkulttuuria. == Lähteet == Luokka:Kahvilaketjut Luokka:Helsinkiläiset yritykset
Johannes Kastajan mestauspäivä

Johannes Kastajan mestauspäivää vietetään 29. elokuuta useissa kristillisissä kirkkokunnissa, varsinkin ortodoksikirkossa. Suomessa päivää vietettiin nimellä Johannes Kastajan kaulanleikkauspäiväKirkko ja Kaupunki: Kastaja ja se poistui almanakasta vuonna 1908.Yliopiston Almanakkatoimisto Facebook == Taustaa == === Johanneksen ja Herodeksen konflikti === Matteuksen ja Markuksen evankeliumien mukaan Johannes Kastaja ja Herodes Antipas joutuivat konfliktiin, koska Johannes arvosteli Herodeksen avioliittoa hänen velipuolensa vaimon, Herodiaan, kanssa. Herodes piti Johannesta arvossa ja kuunteli mielellään hänen opetuksiaan, mutta Herodias ei sietänyt Johannesta ja halusi hänet surmatuksi. === Mestaus Herodeksen syntymäpäiväjuhlilla === Herodes Antipas järjesti syntymäpäiväjuhlan, jossa hänen tyttärensä Salome tanssi vieraiden iloksi. Ihastuneena Herodes lupasi antaa Salomelle hänelle mitä tahansa hän vain pyytääkin. Hämmentyneenä hän ei osannut päättää, mitä pyytäisi, mutta äitinsä, Herodiaan, kehotuksesta hän pyysi Johannes Kastajan pään vadilla. Vaikka Herodes oli vastahakoinen ja pelkäsi kansan reaktiota, hän suostui täyttämään lupauksensa vieraidensa painostuksesta. Johannes mestattiin, ja hänen päänsä toimitettiin Salomelle, joka vei sen äidilleen. == Johannes Kastajan kuoleman seuraukset == Johannes Kastajan kuolema symboloi totuuden puolustamista ja moraalista rohkeutta, koska hän uskalsi arvostella Herodes Antipaksen ja Herodiaan avioliittoa. Hänen rohkeutensa johti marttyyrikuolemaan. Herodes Antipas menetti valtansa ja joutui maanpakoon, mutta ei kuollut köyhyydessä. Hänen kuolemastaan ei ole tarkkaa tietoa, mutta hän kuoli vuonna 39 jaa. == Johannes Kastajan muiston kunnioitus == Johannes Kastajan mestauspäivää vietetään 29. elokuuta. Raamatun mukaan Johannes Kastajan mestaus ilmeisesti tapahtui muutamaa viikkoa ennen pääsiäistä, mutta muistopäivää alettiin myöhemmin viettää 29. elokuuta, koska sanottuna päivänä keisari Konstantinus ja Helena vihkivät Johanneksen haudan päälle valmistuneen kirkon Sebastessa. Sinne haudattiin myös Johanneksen opetuslasten jäännökset. Muistopäivää vietettiin idässä jo 300-luvulla, lännessäkin paikoitellen jo 400-luvulla, yleisemmin 800-luvulta alkaen. Varsinkin ortodoksisessa kirkossa se on ankara paastopäivä pyhän väkivaltaisen kuoleman vuoksi. Suomen ortodoksisilla alueilla päivä on tunnettu kansanomaisesti nimellä "Kuiva- Iivana". Suomen evankelisluterilainen kirkko ei ole koskaan viettänyt päivää pyhäpäivänä, mutta suomalaisiin almanakkoihin se oli merkittynä vuoteen 1907 saakka, viimeisinä aikoina tosin lyhentyneenä melko arvoitukselliseen muotoon "Joh. Kast. k.l.". == Lähteet == Luokka:Kristilliset juhlapäivät Luokka:Elokuun juhlapäivät
Puutarhakeinu

Puutarhakeinu on puutarhaan tai terassille sijoitettava istuinhuonekalu. Tyypillisesti puutarhakeinu on suunniteltu 2-4 henkilölle ja varustettu pehmustetuilla istuintyynyillä. Perinteiset puutarhakeinut valmistetaan usein puusta tai metallista, ja niissä saattaa olla vedenkestävästä kankaasta tehty katos. Keinu on kiinnitetty tukevaan runkoon, joka mahdollistaa edestakaisen keinumisliikkeen. Modernit puutarhakeinut voivat olla myös muovisia tai rottinkisia. Suomessa ja Pohjoismaissa puutarhakeinut ovat suosittuja erityisesti kesäkaudella, ja ne ovat yleinen näky pihalla ja kesämökeillä. == Katso myös == * Riippumatto == Lähteet == Luokka:Pihakalusteet
Pyykkikori

Pyykkikori on pyykin säilytykseen ja kuljettamiseen tarkoitettu kori. Pyykkikoreja käytetään sekä likaisen pyykin keräämiseen että puhtaan pyykin siirtämiseen kuivumaan. Perinteiset pyykkikorit valmistettiin pajusta tai muista luonnonmateriaaleista, mutta nykyisin yleisin materiaali on muovi. Pyykkikoreissa on usein kahvat tai reiät kantamista varten, ja monissa malleissa on myös ilmanvaihtoreiät kosteuden haihtumisen edistämiseksi. Modernit pyykkikorit voivat olla kokoontaitettavia tilansäästön vuoksi, ja niitä on saatavilla eri kokoisia ja mallisia eri käyttötarkoituksiin. ==Katso myös== *Pyykinkuivausteline == Lähteet == Luokka:Pyykinpesu Luokka:Vaatteet Luokka:Kotitalous